Han er sønn av rutebil- og bensinstasjoneier Håkon Revhaug og Agnes Griegel. Han giftet seg i 1979 med Anita Hernes. Farfaren Olav Revhaug var den som etablerte Bilruta Frosta–Åsen (Frostabussen), hvor Frode begynte som sjåfør i 1978. Fra 1986 til 2000 var han eier og daglig leder. I 1999 ble selskapet solgt til TrønderBilene. Revhaug var bussjef i TrønderBilene fra 2001 til 2005, og har siden hatt en rekke lederstillinger innen buss- og drosjedrift.